કીર્તિને ક્ષણભર તો મામાની સલાહ થોડી અળખામણી અને કડવી લાગી; પણ ઘર જતા-જતા તેને તે વાત ગળે ઉતરી અને ઘેર પહોંચી માતા જ્યોતને જોઈ, ત્યારે લગભગ રડી પડતા, ગદગદ કંઠે બોલ્યો: “બા, તને છોડી મારે ક્યાય જવું નથી. તું જ મારું અમેરિકા છે, તું જ મારું સ્વર્ગ છે.” જ્યોત પુત્રની સાચી લાગણી જોઈ, તેની ભાવના જાણી ,તેનો માતૃપ્રેમ અનુભવી, રોઈ પડી. તેને મામાએ સાચી જ સલાહ આપી. મા તો પ્રેમાળ હોય જ; પણ મામા તો બે મા જેટલા, પ્રેમાળ નીકળ્યા. તે રાતે તેને પતિનું સ્મરણ કરતા-કરતા અને પુત્રના સુખમય ભવિષ્યનું સ્વપ્ન જોતા જોતા ઘણી શાંતિભરી ગાઢ ઊંઘ આવી.